tomron87/hebrew-wikipedia-sentences-corpus huggingface dataset:
לעיתים מי שהוגדרו כתומכי הריסון השיפוטי תמכו בפסקי דין שהתערבו בעבודת הממשלה.
ריס פרסקוד הוא אצן בריטי, סגן אלוף אירופה (ברלין 2018) בריצת 100 מטרים.
באליפות העולם נשערכה בלונדון, הממלכה המאוחדת בשנת 2017 סיים פרסקוד במקום שביעי בריצת 100 מטר בתוצאה של 10.17 שניות.
בשלב רבע הגמר הוא קבע שיא אישי חדש של 10.03 שניות ובשלב חצי הגמר הוא קבע תוצאה של 10.05 שניות.
בליגת היהלום שנערכה בשנגחאי ב-12 במאי 2018 הוא ניצח בריצת 100 מטר בתוצאה של 10.04 שניות.
באליפות אירופה שנערכה ברלין, גרמניה ב-7 באוגוסט אותה שנה הוא זכה במדליית כסף בריצת 100 מטר בתוצאה של 9.96 שניות, אחרי בן ארצו ז'ארנל יוז שקבע שיא אליפות חדש של 9.95 שניות ולפני ז'אק אלי הרווי מטורקיה (10.01 שניות).
בגראנד פרי שנערך בבירמינגהאם ב-18 באוגוסט אותה שנה הוא קבע בריצת 100 מטר שיא איש חדש של 9.94 שניות.
בתחרות שנערכה בברלין באולם ב-1 בפברואר 2019 ניצח פרסקוד בריצת 60 מטר בתוצאה של 6.53 שניות.
בליגת היהלום שנערכה בשנחאי ב-18 במאי אותה שנה הוא סיים במקום רביעי בריצת 100 מטר בתוצאה של 9.97 שניות.
רִסָּה הוא אתר מקראי, מתחנות נדודי בני ישראל במדבר.
בני ישראל הגיעו אל ריסה מלבנה, והמשיכו במסעם לקהלתה.
אין בתורה או בחז"ל התייחסות לאירועים שקרו במקום זה.
רינת פרימו היא סופרת ילדים ועורכת ספרים ישראלית.
רינת פרימו נולדה לדליה ויצחק פרימו וגדלה בתל אביב.
החלה את הקריירה שלה ככתבת תרבות בעיתון "חדשות" בסוף שנות ה-80. אחר כך עבדה שנים רבות כרעיונאית ומנהלת קריאייטיב במשרדי פרסום והייתה אחראית למסעות פרסום של חברות מזון, ביטוח ותקשורת, בין השאר במשרד הפרסום "אריאלי".
בשנת 2010 מונתה לעורכת ספרי הילדים והנוער בהוצאת "ידיעות ספרים", והחליפה בתפקיד את נטע גורביץ'.
עבדה כעורכת בהוצאת "ידיעות ספרים" עד שהחלה לערוך את הירחון "אדם צעיר" ולעסוק בכתיבה לילדים באופן מלא.
על העריכה ב"אדם צעיר": "העיתון נועד להיות מעין "מפלט של דמיון בעולם צעקני ורועש...לא רצינו עיתון שיעסוק בעולם השיווקי של טלוויזיה, ומצד שני, הכוונה הייתה שהוא גם לא יפנה בצורה חזקה מדי לאינטלקט.
אנחנו קוראים לזה עיתון חווייתי".
ספריה הפכו לרבי מכר וחלקם עובדו בגרסאות שונות.
אווה!" עובד להצגת ילדים שעלתה בתיאטרון שלנו, והייתה זוכת פרסי הבמה בקטגוריית הצגת השנה, במאי השנה ועיצוב התלבושות.
בשנת 2021 עזבה את תפקידה בהוצאת "ידיעות ספרים", והקימה את הוצאת "המבוך" לספרות ילדים ונוער.
בשנת 2024 זכה ספרה "זה מה שיש לי להגיד" בפרס דבורה עומר של משרד התרבות לספר נוער מצטיין.
מתגוררת בשכונת רמת חן שברמת גן, אם לשלושה.
שם הספרהוצאהאיוריםהערותשנהאמא מושלמתדני ספריםיניב שמעוני1997מכופף הבננותידיעות אחרונות: ספרי חמד2000הנסיכהספרית פועליםליאת בנימיני-אריאל2001איה!
אווה!ידיעות אחרונות: ספרי חמדיניב שמעוני2007זהרורים2009יחי והידד2011מכתב לביאליקאבי עופר2015אוצר בשדהמאיה איש שלוםספריית פיג'מה2016שלג של סביונים2017החבר הכי טוב שליהוצאת ספרי הילדים אדם צעיריניב שמעונימותחן לילדים2017המבוךידיעות ספריםלי קורצוויילמותחן לילדים2021
ריס דייוויס היה סופר ולשי שכתב באנגלית.
ריס דייוויס נולד בעיירה בדרום ויילס.
הוריו דיברו ולשית, אך לא העבירו את השפה לילדים.
בגיל 14 הוא עזב את הלימודים והחל לעזור לאביו בחנות המשפחה.
לאחר מספר שנים הוא עבר לעבוד לקרדיף ואחר כך ללונדון.
בשנת 1927 ריס דייוויס פרסם את האוסף הסיפורים הראשון שלו.
הספר זכה לביקורת חיובית ובעקבות כך הוא היה יכול לפרסם את ספרו הראשון ולהפוך לסופר מקצועי.
בשנים 1928–1929, לפי הזמנת דייוויד הרברט לורנס, הוא שהה בצרפת.
הוא הבריח יצירה של לורנס ופעל לפרסומה באנגליה.
במהלך שנות ה-30 של המאה ה-20 דייוויס סבל ממצוקה כלכלית.
מפעם לפעם הוא היה צריך לחזור לבית המשפחה.
בשנת 1945 ביתו נשפר ואיתו מסמכים רבים שלו.
בעקבות קבלת ירושה של אנה קוואן מצבו הכלכלי של דייוויז השתפר.
הוא פרסם ספר The Honeysuckle Girl על חייה המוקדמים של קוואן ועל בסיסו הוצג מחזה שזכה להצלחה.
על פעילות הספרותית ריס דייוויס התקבל למסדר האימפריה הבריטית בשנת 1968 וזכה במספר פרסים ספרותיים לרבות פרס אדגר בשנת 1971.
לאחר מותו הוקם קרן שמחלק פרסים לסופרים וולשים שכותבים באנגלית.
ריס ג'יימס הוא כדורגלן אנגלי המשחק בעמדת המגן הימני בצ'לסי מהפרמייר ליג, בה הוא גם משמש כקפטן, ובנבחרת אנגליה.
ג'יימס הצטרף לצ'לסי בגיל שש והפך למקצוען במרץ 2017. במהלך עונת 2017/2018 מונה לקפטן קבוצת U18 של המועדון ונבחר לשחקן העונה באקדמיה.
ביוני 2018 חתם לחוזה חדש לארבע שנים במועדון.
מאוחר יותר באותו החודש עבר בהשאלה לויגאן את'לטיק על מנת לצבור דקות משחק בצ'מפיונשיפ.
במרץ 2019 נבחר לשחקן העונה של המועדון.
ב-25 בספטמבר 2019, ערך ג'יימס את הופעת הבכורה שלו בצ'לסי.
הוא כבש שער אחד ובישל שניים בניצחון 7–1 על גרימסבי טאון בסיבוב השלישי בגביע הפוטבול ליג.
ג'יימס הפך לכובש השער הצעיר ביותר אי פעם בצ'לסי בליגת האלופות כאשר כבש את השער הרביעי בתיקו 4–4 עם אייאקס ב-5 בנובמבר 2019. בינואר 2020 חתם על חוזה ארוך טווח במועדון.
ב-14 בספטמבר 2020, כבש ג'יימס שער בכורה בפרמייר ליג הראשון שלו, בניצחון 3–1 של צ'לסי על ברייטון אנד הוב אלביון.
ג'יימס ייצג את אנגליה בכל נבחרות הנוער, וביולי 2017 היה חלק מסגל הנבחרת עד גיל 19 אשר זכתה באליפות אירופה.
בנובמבר 2019 ערך את הופעת הבכורה בנבחרת עד גיל 21 במהלך הניצחון 3–0 על אלבניה.
ב-5 באוקטובר 2020 זומן ג'יימס לראשונה לסגל הנבחרת הבוגרת של אנגליה בעקבות פציעה ראהים סטרלינג.
הוא ערך את הופעת הבכורה שלו ב-9 באוקטובר באצטדיון ומבלי, כשנכנס כמחליף בדקה ה-58 בניצחון 3:0 על ויילס במשחק ידידות.
ריס וייקפילד הוא שחקן, מפיק ובמאי קולנוע אוסטרלי.
מוכר בשל תפקידו כפרסי ברנס בעונה השלישית של הסדרה "בלש אמיתי" של רשת HBO.
לפני כן, הוא שיחק באופרת הסבון האוסטרלית "קרוב רחוק", ובתפקיד הראשי בסרט "הבלון השחור".
וייקפילד נולד בקיירנס שבקווינסלנד, אוסטרליה, לאם העוסקת בתקנים רפואיים ולאב המשרת בצי האוסטרלי.
לפני שהופיע בתפקיד לוקאס באופרת הסבון "קרוב רחוק", וייקפילד שיחק במשך יותר משש שנים.
הוא השתתף בשיעורים במכללת מקדונלד לאמנויות הבמה שם זכה במלגה בשנת 2003, במהלכם הופיע בפסטיבלים רבים כמו פסטיבל שייקספיר, ועבד עם אופרה אוסטרליה וגם עם הבלט האוסטרלי.
וייקפילד סיים את לימודיו בשנת 2006.
תפקיד המשחק המקצועי הראשון שלו היה בסדרת הטלוויזיה האוסטרלית "אל תאשימו אותי", שם הופיע בשני פרקים.
באוגוסט 2005 לוהק וייקפילד בתפקיד לוקאס הולדן באופרת הסבון האוסטרלית הפופולרית "קרוב רחוק".
הופעתו בסדרה הובילה למועמדות לפרס לוגי ל"כשרון החדש הטוב ביותר" לשנת 2006.
וייקפילד שיחק בתפקיד ראשי ראשון בסרט "הבלון השחור" בתפקיד תומאס מוליסון, שהוביל אותו למועמדות לפרס השחקן הטוב ביותר בפרסי האקדמיה האוסטרלית לקולנוע וטלוויזיה (AACTA), למועמדות לפרס השחקן הטוב ביותר בפרסי מכון הקולנוע האוסטרלי וחוג מבקרי הקולנוע באוסטרליה על הופעתו בסרט.
הסרט הוקרן בהקרנת בכורה ב-6 במרץ 2008 באוסטרליה לאחר בכורה בפסטיבל הסרטים הבינלאומי בברלין בגרמניה.
הסרט זכה בפרס דוב הקריסטל לסרט באורך מלא הטוב ביותר בקטגוריה "דור 14+".
כיוצר סרטים, וייקפילד כתב וביים את הסרט הקצר "איש הולך לבר" שההגיע לגמר בפסטיבל הסרטים הקצרים הבינלאומי "Tropfest" בסידני בשנת 2013. התסריט שלו, שכותרתו "אנא סגור את השער" הגיע לגמר בתחרות תסריטאות פסטיבל Cinequest 2016" ונבחר רשמית לפסטיבל הסרטים בוורלי הילס באותה שנה.
סרטו העלילתי הראשון כבמאי של וייקפילד, "Berserk", הוקרן לראשונה בבתי הקולנוע האמריקאים ב-5 באפריל 2019. מככבים בו ניק קאנון, ג'יימס רודיי, נורה ארנזדר, ארין מוריארטי וג'ק פלאהי.
הסרט הופק על ידי בריאן קוואנו-ג'ונס.
הסרט התבסס בחלקו על מישהו שניסה לפרוץ לביתו של וייקפילד.
וייקפילד כתב והפיק את הסרט יחד עם ויליאם דיי פרנק.
ריסון צווארי היא טכניקה המשמשת להגבלת תנועה של אדם על ידי הפעלת לחץ על הצוואר או קרוב לצוואר.
נמצאת בשימוש, בין היתר, על ידי כוחות משטרה וצבא בישראל ובעולם.
טכניקה זו אינה אמורה להביא לחנק של האדם הסביל, אך במקרים מסוימים הביאה לחנק ואף למוות.
טכניקות הנועדות ליצור חנק דמי נקראות חניקה וישנן חניקות הבטוחות לשימוש משטרתי.
הריסון הצווארי מתבצע באמצעות שתי טכניקות עיקריות:
הפעלת לחץ על הצוואר באמצעות הזרוע העליונה והאמה.
ריסון צווארי פועל מכיוון שהוא מגביל את זרימת הדם אל המוח וממנו אל הלב.
לאחר מספר שניות עלול האדם הסביל לאבד את הכרתו.
עורקי הצוואר נדחסים כאשר האדם הפעיל מקיף את צווארו של הסביל באמצעות הזרוע העליונה (השריר הדו-ראשי) מלפנים ובאמצעות האמה מאחור.
בשימוש "נכון" אין ללחוץ על קנה הנשימה כדי לא להביא לחנק של האדם הסביל.
לאחר מספר שניות יש לשחרר את האחיזה כדי לחדש את זרימת הדם המלאה אל המוח.
ברך-על-הצוואר: הפעלת לחץ על הצוואר באמצעות השענת הברך של האדם הפעיל (ובכך חלק ממשקל גופו) על צווארו של האדם הסביל.
שוב, עורקי הצוואר נדחסים וזרימת הדם אל המוח מוגבלת.
גם כאן, בשימוש "נכון" אין ללחוץ על קנה הנשימה כדי לא להביא לחנק של האדם הסביל.
ב-25 במאי 2020 נרצח ג'ורג' פלויד במיניאפוליס שבארצות הברית כתוצאה משימוש בטכניקת ברך-על-הצוואר על ידי השוטר דרק שובין.
הסערה שהתחוללה (מחאות ג'ורג' פלויד) גרמה לבחינה מחדש של הטכניקה.
מאחר שפלויד היה כבול באזיקים בשעת מותו, לא נשקפה ממנו סכנה לשובין.
אי לכך הועמד שובין לדין באשמת רצח והורשע.
במסגרת הדיון הציבורי הועלתה אפשרות לפיה שוטרי מיניאפוליס למדו טכניקות של ריסון צווארי מגורמים ישראלים.
משטרת ישראל הכחישה ידעה זאת.
עם זאת ידוע שטכניקות של ריסון צווארי הן חלק מארגז הכלים של מדריכים ישראלים המפיצים תורות לחימה בעולם, דוגמת קרב מגע, גם לגורמים משטרתיים.
כמו כן ישנן עדויות מצולמות רבות להפעלת ריסון צווארי על ידי כוחות הביטחון הישראליים בשטחי יהודה ושומרון.
בעקבות רצח ג'ורג' פלויד ומקרי מוות קודמים נערכה בדיקה מחודשת של השימוש בטכניקה זו במחלקות משטרה רבות בארצות הברית, וחודדו נוהלי השימוש בה.
עם זאת היא עדיין מקובלת בשימוש בכ-500 מחלקות משטרה.
במשטרת ישראל ממשיכים לראות בהצמדת ברך אל צווארו של חשוד הפעלת כוח סביר.
במרבית מדינות אירופה נאסר על שוטרים להשתמש בסוגים השונים של ריסון צווארי, המכונים לעיתים גם אחיזת חנק.
גרמניה מאפשרת לשוטרים להשתמש רק בגרסה קצרה שלו, שבה מופעל כוח באופן זמני על הראש (ולא על הצוואר) כדי לרסן אדם.
בלגיה אוסרת על המשטרה להישען לחלוטין על חשוד ולו באופן זמני.
רינת עמנואל (נולדה ב-1966) היא זמרת, מעבדת ומלחינה ישראלית.
עמנואל הייתה מכוכבי להקת הנח"ל בשנות ה-80. היא בתו של הזמר יצחק עמנואל.
עמנואל הופיעה לראשונה בגיל תשע בפסטיבל שירי ילדים מס' 6 (1975) לצד "האחים והאחיות", בשיר "שוקי התוכי".
במהלך לימודיה בתיכון, הייתה חלק מלהקת "צופי תל אביב" ובשנת 1985 השתתפה בתוכנית "התחדשות" שביים צדי צרפתי.
לאחר שחרורה מצה"ל, החלה עמנואל בלימודי משחק בסטודיו ניסן נתיב וכן בסטודיו לי שטרסברג.
היא השתתפה בהצגות "הרוטשילידים" ו"קשה להיות יהודי" בתיאטרון היידישפיל ובהופעות מוזיקליות שונות וכן בסרט "הגרעין הקשה".
כמו כן השתתפה במחזה "לידה של וונוס", בקברט הסאטירי "עכביש על מצחו של הרצל", במחזמר "שיער" ובקברט הסאטירי "פצצת טום".
למדי אותי לבכות (סינגל), מתוך הפרויקט שיר וזיכרון תשע"ה, 2015
ריס קלרסטדט , הידועה בשם הבמה ריס , היא זמרת-יוצרת שוודית-אמריקאית.
הסינגלים שלה, "Swallow Your Pride" ו-"Last Dance", היו להיטים בשוודיה.
ב-2018, היא הוציאה את אלבום הבכורה שלה, Stages.
ריס נולדה ב-27 באוקטובר 1997 בפורטלנד, אורגון.
כשהייתה בגיל 10, ריס, ביחד עם הוריה ואחותה, עברו להתגורר בסטוקהולם, שוודיה.
במהלך תקופה זו, היא גילתה עניין באמנויות, תיאטרון, מחול ומוזיקה, והיא השתתפה במספר מופעי כישרונות.
היא למדה מוזיקה בקולטוראמה, ותיאטרון בגימנסיית ויקטור ריידברג.
כשהייתה בגיל 18, היא פגשה את המפיק המוזיקלי השוודי, יורגן אלופסון , בשביל להקליט דמו.
אלופסון מאוד אהב את קולה, והוא התחיל לעבוד איתה ולעזור לה במוזיקה שלה.
הסינגל הראשון שלה, "Swallow Your Pride", יצא ב-25 בנובמבר 2016, ונכתב על ידי ריס ואלופסון.
השיר זכה בשיר השבוע על ידי רדיו שוודיה .
ריס הופיעה במיוזיקילפן ב-14 בדצמבר 2016.
ב-17 בפברואר 2017, היא הוציאה את סינגל השני שלה, "Last Dance", שנכתב על ידי אלופסון.
במהלך קיץ 2017, הופיע ריס בתוכניות טלוויזיה שוודיות שונות, כמו Sommarkrysset ו-Lotta på Liseberg .
במהלך אותו קיץ, הופיעה במספר פסטיבלי מוזיקה כמו Way Out West , סטורחויאיראן ו-We Are Sthlm .
ב-30 באוגוסט 2017, פרסם מגזין האופנה האמריקאי, ווג, מאמר על ריס, בזמן שהופיעה בשבוע האופנה בסטוקהולם.
ריס מת'יו בונד הוא שחקן קנדי יליד אנגליה, אשר ידוע בעיקר בזכות תפקידו כניק רדפורד בסדרת הטלוויזיה "המכשפה הטובה" ובתפקיד קמרון אולסון בסדרה "Detective McLean".
בונד נולד בלונדון בשנת 1998, בשכונת המפסטד.
משפחתו עברה לקולומביה הבריטית, קנדה כשהיה בן 10.
הוא החל את קריירת המשחק שלו בגיל 16, כששיחק בתפקיד ג'ייסון בפרק של סדרת הטלוויזיה "The Haunting Hour: The Series".
החל משנת 2015 עד לשנת 2020, גילם בונד את ניק רדפורד, בנו של ד"ר סם רדפורד (ג'יימס דנטון) בסדרת הטלוויזיה "המכשפה הטובה" ששודרה בערוץ הולמרק.
בשנת 2015 שיחק בתפקיד הראשי בסדרת הטלוויזיה "Detective McLean".
תפקיד זה זיכה אותו בפרסי האמן הצעיר לשחקן הראשי הצעיר הטוב ביותר בסדרת טלוויזיה.
בשנת 2017, שיחק בעונה ה-11 של סדרת הדרמה הקנדית "הארטלנד" (אנ') בדמותו של דילן ווסטפילד.
+שנהסדרהתפקידהערות2014The Unauthorized Saved by the Bell Storyתיכוניסטסרט טלוויזיה של Lifetimeשעה מכושפתג'ייסוןפרק: "Near Mint Condition"2015Detective McLeanקמרון אולסוןתפקיד ראשי; 10 פרקים2015–2020המכשפה הטובהניק רדפורדתפקיד ראשי (עונות 2–5); (תפקיד חוזר עונות 1, 6); 53 פרקים2017Love at First Glanceג'יימס בצעירותוסרט טלוויזיה של הולמרק2017–2018הארטלנד (אנ')דילן ווסטפילד8 פרקים2023ריברדיילוולטרפרק: "Chapter One Hundred Twenty-Three: Peep Show"
ריס לוק נלסון הוא כדורגלן אנגלי המשחק בעמדת הקיצוני הימני בברנטפורד מהפרמייר ליג בהשאלה מארסנל.
נלסון נולד בלונדון לאב זימבבואי ואם אנגלייה.
הוא הצטרף בילדותו לאקדמיית הנוער של ארסנל, וביום הולדתו ה-17 חתם על חוזהו המקצועני הראשון בקבוצה.
את הופעתו הראשונה במשחק רשמי במדי הקבוצה הבוגרת ערך ב-6 באוגוסט 2017, כשעלה כמחליף בניצחונה של ארסנל על צ'לסי בבעיטות הכרעה במשחק מגן הקהילה.
ב-14 בספטמבר 2017 ערך את הופעתו הראשונה במסגרת אירופית, כשהחליף את ת'יאו וולקוט בדקה ה-82 במשחק שלב הבתים של הליגה האירופית בו ניצחה ארסנל 3–1 את פ.צ.
ב-20 בינואר 2018 ערך את הופעת הבכורה שלו בפרמייר ליג, בניצחון 4–1 על קריסטל פאלאס.
ב-31 באוגוסט 2018 האריך את חוזהו בארסנל ומיד הושאל לעונה אחת להופנהיים מהבונדסליגה תמורת חצי מיליון אירו.
ב-15 בספטמבר ערך את הופעת הבכורה שלו בליגה, וכבש שער בכורה לאחר שחלפו 14 דקות בלבד מאז שעלה כמחליף.
עד תום העונה כבש נלסון שבעה שערים ב-587 דקות בלבד.
לאחר עונת ההשאלה המוצלחת, שב לארסנל וניסה להילחם על מקומו בהרכב.
הוא היה בסגל הקבוצה במשחק גמר גביע ה-FA שנערך ב-1 באוגוסט 2020, ובו ניצחה קבוצתו 2–1 את צ'לסי וזכתה בגביע.
במשחק מגן הקהילה שנערך ב-29 באוגוסט 2020 נגד ליברפול, נכנס כמחליף ובעט את בעיטת ההכרעה הראשונה בדו-קרב בעיטות ההכרעה שהיה לאחר ההארכה.
נלסון כבש את הבעיטה ולבסוף זכתה קבוצתו בתואר.
ב-31 באוגוסט 2021 הושאל לעונה אחת לפיינורד מליגת העל ההולנדית.
במדיה כבש 4 שערים ב-32 הופעות בכל המסגרות.
בתום עונת 2021/22 חזר נלסון לארסנל ובמהלך העונה כבש שלושה שערים אך לא מצא בה את מקומו בהרכב.
ב-6 ביולי 2023 האריך את חוזהו בארסנל עד ליוני 2027.
ב-30 באוגוסט 2024 הושאל נלסון אל פולהאם מהפרמייר ליג.
במדיה כבש 2 שערים ב-12 הופעות בכל המסגרות.
ב-1 בספטמבר 2025 הושאל נלסון לעונה אחת לברנטפורד מהפרמייר ליג.
רייס נלסון היה שותף בכל נבחרות הנערים של אנגליה, לו גם 11 הופעות במדי נבחרת אנגליה עד 21.
ריס ג'ושוע מקלנגן () (באירית: () Rhys Joshua McClenaghan; נולד ב-21 ביולי 1999) הוא מתעמל אירי המתחרה עבור אירלנד וצפון אירלנד.
האלוף האולימפי (פריז 2024) בסוס הסמוכות.
פעמיים ברציפות אלוף העולם (2022 ו-2023), זוכה מדליית ארד באליפות העולם (2019), פעמיים אלוף אירופה (2018 ו-2023) ואלוף משחקי חבר העמים (גולד קוסט 2018) בתרגיל סוס סמוכות ובכך היה למתעמל האירי הראשון שזכה במדליית זהב באליפות עולם ובמדליית זהב באליפות אירופה.
מקלנגן נולד במחוז דאון שבצפון אירלנד לטרייסי ודני מקלנגן.
הוא התאמן במועדון ההתעמלות רת'גייל שבבנגור.
בהמשך עבר לדבלין כדי להתאמן במכון האירי לספורט באבוטסטון.
הוא מתאמן בהדרכתו של לוק קרסון.
באליפות בריטניה בהתעמלות שנערכה בשנת 2016 זכה במדליית ארד בתרגיל סוס הסמוכות, אחרי המדליסטים האולימפיים לואיס סמית' ומקס ויטלוק.
באותה שנה, באליפות אירופה לנוער זכה במדליית כסף בתרגיל סוס הסמוכות.
אלוף אירופה ואלוף משחקי חבר העמים
במשחקי חבר העמים שנערכו בגולד קוסט, אוסטרליה בשנת 2018 זכה במדליית זהב בתרגיל סוס הסמוכות וניצח את האלוף האולימפי ואלוף העולם המכהן, מקס ויטלוק מבריטניה, בשל ביצוע טוב יותר למרות שלשניהם היה ניקוד זהה של 15.100 נק'.
הייתה זו המדליה הראשונה בהתעמלות של צפון אירלנד במשחקי חבר העמים הבריטי.
באליפות אירופה שנערכה בגלאזגו אותה שנה הוא זכה במדליית זהב בתרגיל סוס הסמוכות בתוצאה של 15.300 נק', לפני רוברט זליגמן מקרואטיה (14.866 נק') וסשו ברטונציי מסלובניה (14.866 נק') והפך לאלוף אירופה הראשון של אירלנד.
באליפות העולם בהתעמלות שנערכה בשטוטגרט באוקטובר 2019 זכה במדליית ארד בתרגיל סוס הסמוכות בתוצאה של 15.400 נק', אחרי מקס ויטלוק מבריטניה (15.500 נק') ולי צ'יקאי מטייפה (15.433 נק'), הראשונה אי פעם של אירלנד ובכך היה למתעמל המעוטר ביותר של אירלנד בכל הזמנים.
באולימפיאדת טוקיו (2020) סיים במקום שביעי בתרגיל סוס הסמוכות בתוצאה של 13.100 נקודות.
בשלב המוקדמות הוא עלה מהמקום השני בתוצאה של 15.266 נקודות.
בינואר 2021 הוענקה למקלנגן מדליית האימפריה הבריטית כאות הוקרה על הישגיו בתחום ההתעמלות.
רינת זלץ-לוין (נולדה ב-9 ביולי 1976) היא כדורסלנית עבר ישראלית ששיחקה בעמדת הגארד-סמול פורוורד.
זלץ-לוין החלה את דרכה בגיל 12 במחלקת הנערות של הפועל חיפה, איתה זכתה בגמר גביע המדינה לנערות.
משם עברה כבר בגיל 15 להפועל קישון - ליגת על נשים לעונה אחת, באותה העונה העפילה הקבוצה לגמר גביע מדינה לנשים ולחצי גמר הפלייאוף.
לאחר אותה עונה חזרה להפועל חיפה לליגת העל נשים.
זלץ-לוין דחתה את שירותה הצבאי בשנה ונסעה באוגוסט 1994 לאוניברסיטת מיאמי שבארצות הברית שם שיחקה כדורסל בליגת הביג איסט (נבחרה לחמישיית רוקיז העונה).
לאחר שנה חזרה מארצות הברית והשלימה את שירותה הצבאי (קיבלה מעמד של ספורטאית מצטיינת).
זלץ-לוין שיחקה בבנות הרצליה במשך שנתיים (הקבוצה העפילה לחצי גמר פלייאוף וזלץ סיימה כמלכת הסלים הישראלית), לאחר מכן עברה לקבוצת א.ס רמת השרון, ובאמצע העונה ביצעה הקבוצה טרייד וזלץ-לוין עברה לבני יהודה עד תום השנה (מקום שלישי בתום העונה).
זלץ-לוין שיחקה בעונת 1999 בהפועל גליל עליון (סיימו את הליגה במקום הרביעי).
בתום העונה חתמה זלץ-לוין לשלוש עונות בקבוצת נירוסופט כרמיאל.
הישגים בולטים בנירוסופט כרמיאל: חצי גמר גביע המדינה בשנת 2000, שני גמרי פלייאוף ב-2000 וב-2001. קבוצת נירוסופט כרמיאל התפרקה בשנת 2003 וזלץ-לוין עברה להפועל חיפה מוצקין (העפילו לגמר גביע המדינה ולחצי גמר הפלייאוף).
בחודש אוקטובר 2004 הודיעה זלץ-לוין על פרישה (לאחר לידת בנה הבכור יובל).
זלץ-לוין שיחקה בנבחרת הקדטיות, נבחרת הנערות ונמנתה על סגל נבחרת ישראל בוגרות משנת 1995 עד 2004. השתתפה בתשעה טורנירי קדם-אליפות אירופה וחצי גמר אליפות אירופה.
הייתה שותפה להעפלה לגמר אליפות אירופה ב-2003, אבל לא נכללה בסגל באליפות עצמה (הריון עם בנה הבכור).
בסך הכל השתתפה ב-37 משחקים רשמיים בהם קלעה 166 נקודות.
מאזן המשחקים הכללי כולל המשחקים הלא-רשמיים הוא 95. שיא הנקודות עומד על 15 נקודות בניצחון על נבחרת שווייץ ב-20.5.1999.
שיחקה 3 עונות בגביע רונקטי - עם גליל עליון ב-1999, ועם נירוסופט כרמיאל ב-2001 וב-2002. ב-2001 הייתה שותפה להעפלה של כרמיאל לשמינית הגמר.
השתתפה ב-17 משחקים בהם קלעה 101 נקודות.
שני גמרי גביע: 1992 עם הפועל קישון, 2004 עם חיפה/מוצקין
חצי גמר גביע: 2000 עם נירוסופט כרמיאל
חמישה חצאי גמר פלייאוף: 1992 עם קישון, 1996 עם הרצליה, 1998 עם בני יהודה (מקום שלישי ללא פלייאוף), 1999 עם גליל (מקום רביעי ללא פלייאוף), 2004 עם חיפה/מוצקין
זלץ-לוין היא בתם של אמירה וברוך זלץ.
אמירה הייתה שחקנית נבחרת ישראל בכדורסל, ברוך היה שופט ומאמן כדורסל ושימש כיו"ר ההסתדרות במרחב חיפה.
אחותה לימור זלץ הייתה אלופת ישראל בטניס וכן זכתה בשני טורנירי גראנד סלאם בזוגות לנערות: ווימבלדון ואליפות אוסטרליה הפתוחה.
אחיה, טל היה שופט כדורסל.
היא נשואה למוטי לוין, אם ל-3 ילדים ומתגוררת בחיפה.
ריס ניקולסון הוא שחקן וקומיקאי אוסטרלי.
הוא ידוע בהיותו שופט בתוכנית המציאות "המרוץ לדראג של רופול דאון אנדר" משנת 2021 ואילך.
ניקולסון עבר לסידני ב-2009. הוא זכה להצלחה מוגבלת כקומיקאי עד 2012, אז זכה בפרס המגזין Time Out עבור הכוכב עולה החדש הטובה ביותר בפסטיבל הקומדיה של סידני.
מאז הוא מופיע ברחבי העולם.
הוא הופיע הפסטיבלים והופעות רבות אחרות בהן ניו יורק, פסטיבל הפרינג' של אדינבורו, פסטיבל הקומדיה של וודאפון בדבלין, פסטיבל הקומדיה של ניו זילנד ובתיאטרון סוהו בלונדון.
בשנת 2014, ניקולסון הופיע בסרט התיעודי "GayCrashers", לצד ג'ואל קריזי, בו הצמד נוסע לעיירה הקטנה קולאק ומבצעים מופע סטנד-אפ.
קריזי היה מושא להתקפה הומופובית בביקור קודם בעיר.
בשנת 2016, כדי להדגיש את החשיבות של שוויון נישואין באוסטרליה, ניקולסון התחתן בפומבי עם הלסבית והקומיקאית זואי קומבס מאר בפסטיבל הקומדיה הבינלאומי של מלבורן.
באותה שנה ניקולסון וקומבס מאר היו גם מועמדים שניהם לפרס בארי לתוכנית הטובה ביותר, שבו זכה קומבס מאר.
בשנת 2021, ניקולסון שימש כשופט בתוכנית המציאות "המרוץ לדראג של רופול דאון אנדר" לצד רופול ומישל ויסאז'.
באותה שנה לוהק ניקולסון לתפקיד ראשי בסדרת המדע בדיוני הטלוויזיונית של נטפליקס, "המשובשים".
ניקולסון הופיע בתפקידי אורח במספר סדרות ותוכניות טלוויזיה, כולל "Housos vs.
הוא הופיע בפסטיבל הקומדיה של סידני, בפסטיבל הקומדיה הבינלאומי של מלבורן, ובפסטיבל הקומדיה Just for Laughs.
ניקולסון הוא הומו, א-בינארי, ומשתמש בכינוי הגוף they/them.
הוא מתגורר עם ארוסו, מגיש הרדיו טריפל ג'יי לשעבר קיראן ויטלי.
הוא אחיינו של חבר בלהקת הרוק "Machine Gun Fellatio" וחובב מוזיקה נלהב.
ריסוֹן (מלטינית: cilium שפירושו ריס, וברבים ריסונים, Cilia) הוא אברון הקשור לקרום התא המצוי ברוב סוגי התאים האיקריוטיים.
לריסון יש צורה של חוט דק המשתרע מפני השטח של גוף התא הגדול בהרבה.
לשוטונים איקריוטיים על תאי זרע ולפרוטוזואות רבות יש מבנה דומה לזה של ריסונים תנועתיים, מבנה שמאפשר שחייה בנוזלים.
הם ארוכים יותר מריסונים ויש להם תנועה גלית שונה.
יש שתי מחלקות עיקריות של ריסונים: ריסונים תנועתיים ובלתי תנועתיים.
לכל אחד מהם תת-סוג, ובסך הכול ארבעה תתי-סוג.
לתא יש בדרך כלל ריסון ראשוני אחד או ריסונים תנועתיים רבים.
המבנה של ליבת ריסון, אקסונמה, קובע את מחלקת הריסון.
לרוב הריסונים התנועתיים יש זוג מרכזי של מיקרו-צינוריות בודדות המוקפות בתשעה זוגות של מיקרו-צינוריות כפולות, אקסונמה 9+2. לרוב הריסונים הלא תנועתיים יש אקסונמה 9+0 שחסר בה הזוג המרכזי של המיקרוטובולים.
חסרים גם הרכיבים הקשורים המאפשרים תנועתיות, כולל זרועות הדינאין החיצוניות והפנימיות, וחישורים רדיאליים.
יש ריסונים תנועתיים שחסרים את הזוג המרכזי, ולחלק מהריסונים הלא תנועתיים יש את הזוג המרכזי, ומכאן ארבעה סוגים.
רוב הריסונים הלא תנועתיים מכונים ריסונים ראשוניים או ריסונים תחושתיים ומשמשים כאברוני תחושה.
לרוב הסוגים של תאי החולייתנים יש ריסון ראשוני יחיד שאינו תנועתי, המתפקד כאנטנה תאית.
לנוירוני הריח יש ריסונים לא תנועתיים רבים.
ריסונים לא תנועתיים שיש להם זוג מרכזי של מיקרוטובוליות הן הקינוציליות על תאי שיער.
ריסונים תנועתיים רבים נמצאים על תאי אפיתל נשימתיים.
כ-200 ריסונים לתא, שם הם פועלים בפינוי רירי ויש להם גם תפקודים מכנו-חושיים וכמוסנסוריים (כימיים-תחושתיים).
ריסונים תנועתיים על תאים אפנדימליים מעבירים את נוזל המוח והשדרה דרך מערכת חדרי המוח.
ריסונים תנועתיים נמצאים גם בחצוצרות של נקבות יונקים (תריה), שם הם מתפקדים בהעברת תא הביצית מהשחלה לרחם.
ריסונים תנועתיים ללא הזוג המרכזי של המיקרוטובולים הם התאים של הצומת הפרימיטיבי העוברי המכונים תאי צמתים והם אחראים לאסימטריה שמאלית-ימנית בבעלי חיים דו-צדדיים.
ריסון בנוי מגוף בזאלי על פני התא.
מהגוף הזה נוצר שורש הריסון לפני דיסקית המעבר ואזור המעבר שבו שלשות מיקרוטובוליות מוקדמות מתחלפות לכפולות מיקרוטובוליות של אקסונמה.
בסיס הריסון הוא הגוף הבזאלי, מונח המיושם על צנטריול האם (centriole) הקשור לריסון.
גופים בזאליים של יונקים מורכבים מצינורית של תשע מיקרו-צינוריות משולשות, תוספות תת-דיסטליות ותשעה מבנים דמויי-תמוכות (תוספות דיסטליות) המחברים את הגוף הבזאלי לקרום בבסיס הריסון.
שניים מכל מיקרוטובול אחד משולש של הגוף הבזאלי מתרחבים במהלך הצמיחה של האקסונמה והופכים למיקרוטובולים כפולים.
השורש הריסוני הוא מבנה דמוי ציטו-שלד (שלד תאי) שמקורו בגוף הבזאלי בקצה הפרוקסימלי (המקורב) של הריסון.
שורשים הם בדרך כלל בקוטר 80–100 ננומטר ומכילים רצועות צולבות במרווחים של כ-55–70 ננומטר.
רכיב בולט בשורש הוא רוטלטין (rootletin), חלבון שורש סליל מפותל המקודד על ידי הגן CROCC.
האזור הפרוקסימלי של הריסון מורכב מאזור מעבר (ciliary gate), השולט בכניסה וביציאה של חלבונים.
באזור המעבר, מבנים בצורת Y מחברים את קרום הריסון אל האקסונמה הבסיסית.
שליטה בכניסה סלקטיבית בריסונים כרוכה לעיתים במבנה דמוי מסננת של אזור מעבר.
פגמים תורשתיים במרכיבים של אזור המעבר גורמים לסיליופתיות כגון תסמונת ז'וברט (Joubert syndrome).
המבנה והתפקוד של אזור המעבר נשמרים באורגניזמים מגוונים, כולל בעלי חוליות, סי אלגנס, דרוזופילה ואצה ירוקה מסוג Chlamydomonas reinhardtii.
אצל יונקים, הפרעה באזור המעבר מפחיתה את השפע הריסוני של חלבוני ריסונים הקשורים לממברנה, כגון אלה המעורבים בהעברת אותות באמצעות חלבוני קיפוד הקשורים לתקשורת תאית, מה שפוגע בהתפתחות העוברית התלויה בחלבונים אלה, התפתחות של דפוס מערכת העצבים המרכזית.
בתוך ריסון יש ליבה, אקסונמה, שהיא ציטו-שלד מבוסס צינוריות זעירות (מיקרוטובולות).
לאקסונמה של ריסון ראשוני יש בדרך כלל טבעת של תשע כפולות מיקרוטובוליות חיצוניות (אקסונמה 9+0), ולאקסונמה של ריסון תנועתי יש, בנוסף לתשע הכפולות החיצוניות, שתי צלעות מיקרוטובוליות מרכזיות (אקסונמה 9+2).
זה אותו סוג אקסונמה של שוטון.
האקסונמה בריסון תנועתי פועלת כפיגום לזרועות הדינאין הפנימיות והחיצוניות המניעות את הריסון, ומספקת מסלולים לחלבונים המוטוריים של המיקרו-צינוריות של קינזין ודינאין.
ההובלה של רכיבי הריסונים היא הובלה תוך-שוטונית (IFT) שדומה להובלה באקסון, בסיב עצב.
חלבונים מוטוריים דו-כיווניים וציטו-שלדיים, קינזין ודינאין, מעבירים רכיבי ריסון לאורך מסלולי המיקרו-צינוריות; קינזין בתנועה אנטרוגרדית (קדמית) לכיוון קצה הריסון ודינאין בתנועה רטרוגרדית (אחורית) לכיוון גוף התא.
לריסון יש קרום ריסוני סגור בתוך קרום התא שסביבו.
בבעלי חיים, ריסונים ראשוניים לא תנועתיים נמצאים כמעט בכל סוג של תאים.
תאי דם הם חריג בולט.
לרוב התאים יש רק ריסון אחד, בניגוד לתאים עם ריסונים תנועתיים.
יוצא דופן הוא נוירון חוש הריח, בו יש קולטני ריח.
לכל נוירון כזה יש כעשרה ריסונים.
לסוגי תאים מסוימים, כגון תאי קולטני רשתית, יש ריסונים ראשוניים.
הריסון התגלה ב-1898, אך לא זכה להתייחסות במשך מאה שנים ונחשב לאברון שרידי ללא תפקיד חשוב.
ממצאים בנוגע לתפקידיו הפיזיולוגיים בתחושתיות כימית (chemosensation), העברת אותות ובקרת צמיחת תאים, חשפו את חשיבותו בתפקוד התא.
חשיבותו לביולוגיה האנושית הודגשה על ידי גילוי תפקידו בקבוצת מחלות הנגרמות על ידי דיסגנזה או תפקוד לקוי של ריסונים, כגון מחלת כליות פוליציסטית, מום לב מולד, צניחה של המסתם הצניפי (מיטרלי) וניוון רשתית, המכונה סיליופאתיה (ניוון ריסון, ciliopathy).
ריסון ראשוני ממלא תפקיד חשוב בתפקודם של איברים אנושיים רבים.
ריסונים ראשוניים על תאי בטא בלבלב מווסתים את תפקודו ואת חילוף החומרים שלו.
אי קיום של ריסונים עלול להוביל לתפקוד לקוי של איי לנגרהנס ולסוכרת מסוג 2.
ריסונים מורכבים במהלך שלב G1 ומפורקים לפני שמתרחשת מיטוזה.
פירוק של ריסונים מחייב פעולה של הקינאז Aurora kinase A.
ריסונים ראשוניים הם "אנטנות תאיות חושיות המתאמות מסלולי איתות סלולריים רבים, ולעיתים מצמידים את האיתות לתנועתיות ריסונית או לחלופין לחלוקת תאים והתמיינות".
הריסון מורכב מתת-אזורים (דומיינים) ומוקף בקרום פלזמה רציף עם קרום הפלזמה של התא.
עבור ריסונים רבים, הגוף הבזאלי, שבו מקורו של הריסון, ממוקם בפלישת ממברנה הנקראת כיס ריסוני.
קרום ריסון ומיקרוטובולים בגוף הבזאלי מחוברים באמצעות נספחים דיסטליים (דיסטלי הוא מרוחק או נפרד) – סיבי מעבר.
שלפוחיות נושאות מולקולות למעגן הריסונים.
סיבי המעבר יוצרים אזור מעבר שבו הכניסה והיציאה של מולקולות אל הריסונים ומהם מווסתת.
חלק מהאותות עם ריסונים אלה עוברים בקישור ליגנד כגון איתות קיפוד .
צורות אחרות של איתות כוללות קולטנים צמודים לחלבון G, שכוללים קולטני סומטוסטטין 3 בנוירונים.
קינוציליות (Kinocilium, סוג של ריסון) שנמצאות על תאי שיער באוזן הפנימית נקראות ריסונים ראשוניים מיוחדים, או ריסונים לא תנועתיים.
יש להם אקסונמה 9+2 של ריסונים תנועתיים אבל לא זרועות דינאין פנימיות שמאפשרות תנועה.
הן נעות באופן פסיבי בעקבות זיהוי הקול, המתאפשר על ידי זרועות הדינאין החיצוניות.
ליונקים יש גם ריסונים תנועתיים או ריסונים משניים שנמצאים בדרך כלל על פני התא במספרים גדולים ונעים בגלים מטאכרוניים מתואמים .
תאים מרובי ריסונים מרפדים את דרכי הנשימה, שם הם מפנים בסחיפה ריר המכיל פסולת הרחק מהריאות.
לכל תא באפיתל הנשימה יש כ-200 ריסונים תנועתיים.
במערכת הרבייה, התכווצויות שרירים חלקים מסייעות לפעימת הריסונים בהעברת תא הביצית מהשחלה לרחם.
בחדרי המוח יש ריסונים אפנדימליים (אפנדימל הוא אפיתל של תאי עצב) במחזור נוזל המוח והשדרה.
תפקודם של ריסונים תנועתיים תלוי בשמירה על רמות אופטימליות של ריר הריסונים.
תעלות נתרן אפיתל (ENaCs) מתבטאות באופן ספציפי לאורך הריסונים בדרכי הנשימה, וחצוצרה משמשת כנראה חיישן לוויסות הנוזל שסביב הריסון (נוזל פריסיליארי).
ריסונים תנועתיים ללא הצמד המרכזי של סינגלטים מכונים 9+0. סינגלט, להבדיל מדובלט, הוא צינורית בודדה.
ריסונים תנועתיים ללא הצמד המרכזי של סינגלטים נמצאים בהתפתחות עוברית מוקדמת.
הם ריסוני צמתים והם נמצאים על תאי הצמתים של הצומת הפרימיטיבי.
תאי צמתים אחראים לאסימטריה שמאלית-ימנית בבעלי חיים דו-צדדיים.
בהיעדר המנגנון המרכזי, קיימות זרועות דינאין המאפשרות לריסוני הצמתים לנוע בצורה מסתובבת.
התנועה יוצרת זרימת נוזל חוץ-עוברי על פני שטח הצמתים בכיוון שמאל, שמתחילה את האסימטריה שמאל-ימין בעובר המתפתח.
ריסונים תנועתיים, מרובים, 9+0, נמצאים על תאי האפיתל של מקלעת הכורואיד בחדרי המוח.
ריסונים יכולים לשנות מבנה כשהם בטמפרטורות חמות ולהפוך לחדים.
הם נמצאים במספרים גדולים על כל תא ונעים לאט יחסית, מה שהופך אותם למתווכים בין ריסונים תנועתיים וראשוניים.
בנוסף ל-9+0, ריסונים ניידים, יש 9+2 ריסונים בודדים שנשארים ללא תנועה ונמצאים בתאי שיער.
לתאי הצמתים יש צמד בודד הנקרא מונוריסון.
הם נמצאים בהתפתחות המוקדמת מאוד של העובר על הצומת הפרימיטיבי.
ישנם שני אזורים של הצומת עם סוגים שונים של ריסוני צמתים.
על הצומת המרכזי יש ריסונים תנועתיים, ובאזור ההיקפי של הצומת ריסוני הצמתים הם תנועתיים.
הריסונים התנועתיים על התאים המרכזיים מסתובבים כדי ליצור זרימה שמאלה של נוזל חוץ-תאי הדרושה כדי להתחיל את האסימטריה השמאלית-ימנית.
הריסונים התנועתיים על תאי זרע ופרוטוזואים רבים מאפשרים שחייה דרך נוזלים ומכונים שוטונים.
בליטות אלו זהות מבחינה מבנית לריסונים תנועתיים, ולכן ניסיונות לשמר את המינוח הזה כוללים הבחנה לפי מורפולוגיה (שוטונים בדרך כלל ארוכים יותר מריסונים רגילים ויש להם תנועה גלית שונה) ולפי מספר.
ריסוניות הן מיקרואורגניזמים איקריוטיים עם ריסונים תנועתיים בלבד והן משתמשות בהם לתנועה או להעביר נוזל על פני השטח שלהן.
סנדלית מכוסה באלפי ריסונים המאפשרים לה שחייה.
נמצא שריסונים תנועתיים אלה הם גם תחושתיים.
ריסונים נוצרים בתהליך של סיליוגנזיס (Ciliogenesis) .
שלב מוקדם הוא עגינה של הגוף הבזאלי בקרום הריסוני הגדל, ולאחר מכן נוצר אזור המעבר.
אבני הבניין של האקסונמה (Axoneme, שלד תאי מבוסס מיקרו-צינוריות) של הריסונית, כגון טובולינים, מתווספות בקצות הריסון בתהליך שתלוי בחלקו בהובלה תוך-שוטונית (Intraflagellar transport – IFT).
יוצאים מן הכלל כוללים יצירת זרע תסיסנית ויצירת שוטון הטפיל הפרוטוזואי "פלסמודיום פלציפרום" (Plasmodium falciparum), שבהן מתאספים ריסונים בציטופלזמה.
בסיס הריסון נצמד לגוף התא.
בבסיס נמצא המרכז המארגן של המיקרוטובוליות (מיקרו-צינוריות), הגוף הבזאלי.
חלק מחלבוני הגוף הבזאליים, בהם CEP164, ODF2 ו-CEP170, נדרשים כדי שייווצרו ויתייצבו ריסונים.
ריסון הוא ננו-מכונה המורכבת מיותר מ-600 חלבונים בקומפלקסים מולקולריים, שרבים מהם פועלים גם באופן עצמאי כננו-מכונות.
קישורים גמישים מאפשרים למתחמי החלבון הניידים המחוברים על ידם לגייס את שותפיהם המקשרים ולגרום לאלוסטריה (היקשרות) ארוכת טווח באמצעות דינמיקה של תחום החלבון.
הדינאין באקסונמה – דינאין אקסונמלי – יוצר גשרים בין זוגות מיקרוטובוליות שכנות.
כאשר ATP מפעיל את התחום המוטורי של דינאין, הוא נע לאורך זוג המיקרוטובולות הסמוך.
הזוג הסמוך היה נאלץ להחליק על פני זוג זה אלמלא נוכחותו של המבנה החלבוני נקסין בין זוגות המיקרוטובוליות.
כך הכוח שנוצר על ידי דינאין הופך במקום זאת לתנועת כיפוף.
חישה של הסביבה החוץ תאית
כמה ריסונים ראשוניים על תאי אפיתל באיקריוטים פועלים כאנטנות תאיות ומספקות תחושה כימית, תחושת חום וותחושה מכנית של הסביבה החוץ-תאית.
לריסונים אלה תפקיד בתיווך סממני איתות ספציפיים, כולל גורמים מסיסים בסביבת התא החיצוני, תהליך הפרשה בו משתחרר חלבון מסיס כדי להשפיע על זרימת הנוזל, ותיווך של זרימת הנוזלים אם הריסונים הם תנועתיים.
חלק מתאי האפיתל הם בעלי ריסונים, והם קיימים בדרך כלל כיריעה של תאים מקוטבים היוצרים צינור או צינורית עם ריסונים בולטים לתוך הנהור.
לריסונים תפקיד תחושה ואיתות מרכזי בשמירה על הסביבה התאית המקומית וייתכן שבגללה פגמי ריסונים גורמים למגוון כה רחב של מחלות אנושיות.
בעובר, ריסונים נודאליים משמשים לכוון את זרימת הנוזל החוץ-תאי.
תנועה זו שמאלה יוצרת אסימטריה שמאל-ימין על פני קו האמצע של העובר.
ריסונים מרכזיים מתאמים את פעימתם הסיבובית בעוד שהריסונים הבלתי תנועתיים בצדדים חשים את כיוון הזרימה.
מחקרים בעכברים מצביעים על מנגנון ביו-פיזי שבאמצעותו הריסונים חשים את כיוון הזרימה.
בסינפסות חוץ-ריסוניות (axo-ciliary) יש תקשורת בין אקסונים סרוטונרגיים (מוליכי סרוטונין) לבין ריסונים ראשוניים של נוירונים פירמידליים מסוג CA1, תקשורת שמשנה את המצב האפיגנטי של הנוירון בגרעין.
זו "דרך לשנות את מה שמתועתק או נוצר בגרעין" באמצעות איתות נבדל מזה שבממברנת הפלזמה, שהוא גם לטווח ארוך יותר.
פגמים ריסוניים יכולים להוביל למספר מחלות אנושיות.
הם פוגעים במסלולי איתות קריטיים רבים שחיוניים להתפתחות העובר ולפיזיולוגיה של מבוגרים, ופגיעתם עשויה להסביר את האופי הרב-תסמיני לעיתים קרובות של סיליופאתיות – מחלות הקשורות בריסונים .
בעיות ידועות מסוג זה הן דיסקינזיה ריסונית ראשונית, תסמונת בארדט-בידל, מחלת כליות פוליציסטית, נפרונופתיזיס (Nephronophthisis), תסמונת אלסטרום, תסמונת מקל-גרובר, תסמונת סנסנברנר וכמה צורות של ניוון רשתית.
מוטציות גנטיות הפוגעות בתפקוד התקין של ריסונים עלולות לגרום להפרעות כרוניות כגון דיסקינזיה ריסונית ראשונית (PCD), נפרונופתיזיס ותסמונת סניור-לוקן (Senior-Loken).
בנוסף, פגם של ריסון ראשוני בתאי אבובית הכליה יכול להוביל למחלת כליות פוליציסטית (PKD).
בהפרעה גנטית אחרת, תסמונת בארדט-בידל (BBS), תוצרי הגנים המוטנטיים הם המרכיבים בגוף הבזאלי ובריסונים.
פגמים בתאי ריסונים קשורים להשמנה ולעיתים קרובות בולטים בסוכרת מסוג 2. מספר מחקרים הראו פגיעה בסבילות לגלוקוז והפחתה בהפרשת האינסולין במודלים של סיליופתיות (הפרעות ריסוניות).
יתרה מכך, מספרם ואורכם של הריסונים פחתו במודלים של סוכרת מסוג 2.
תעלות נתרן באפיתל (ENaC) המתבטאות לאורך הריסונים מווסתות את רמת הנוזל הריסוני (פריסיליארי).
מוטציות המפחיתות את הפעילות של תעלות הנתרן באפיתל גורמות לפסאודו-היפואלדוסטרוניזם רב-מערכתי – (Pseudohypoaldosteronism) מצב המחקה היפואלדוסטרוניזם שהוא הפרעה אנדוקרינולוגית המאופיינת בירידה ברמות ההורמון אלדוסטרון.
בעיה זו קשורה לבעיות פוריות.
בסיסטיק פיברוזיס הנובעת ממוטציות בתעלת הכלוריד CFTR, פעילות מוגברת של תעלות הנתרן באפיתל מובילה להפחתה ברמת הנוזלים וזו גורמת לסיבוכים וזיהומים בדרכי הנשימה.
לשוטון הזרע האנושי יש אותו מבנה פנימי של ריסון, ולכן חוסר תפקוד ריסוני יכול להיות אחראי גם לאי פוריות הגבר.
קיים קשר של דיסקינזיה ריסונית ראשונית עם הפרעות אנטומיות של שמאל-ימין, למשל סיטוס אינברסוס (שילוב של ממצאים, תסמונת קרתגו, Kartagener syndrome), וסיטוס אמביגוס (situs ambiguus, הידועה גם כתסמונת הטרוטקסיה, Heterotaxy syndrome).
הפרעות אנטומיות אלו של שמאל-ימין עלולות לגרום גם למום לב מולד.
תפקוד ריסוני תקין אחראי לאסימטריה הרגילה של שמאל-ימין אצל יונקים.
התוצאות המגוונות שגורם אי תפקוד ריסוני עשויות לנבוע מאללים בעלי חוזק שונה הפוגעים בתפקוד הריסוני בדרכים שונות או בהיקפים שונים.
הפרעות ריסוניות (ciliopathies) רבות עוברות בתורשה בצורה מנדליאנית, אך אינטראקציות גנטיות ספציפיות בין קומפלקסי ריסוניות פונקציונליות כגון אזורי מעבר ומתחמי BBS, יכולים לשנות את הביטויים הפנוטיפיים של הפרעות ריסוניות (ciliopathies) רצסיביות.
מוטציות מסוימות בחלבוני אזור המעבר עלולות לגרום להפרעות כאלה.
הפחתת תפקוד הריסונים יכולה לנבוע גם מזיהום.
מחקר על ביופילם הראה שחיידקים יכולים לשנות ריסונים.
ביופילם הוא קהילה של חיידקים מאותם מינים או ממספר מינים של חיידקים.
צביר התאים מפריש גורמים היוצרים מטריצה חוץ תאית.
ריסונים במערכת הנשימה מסלקים ריר ופתוגנים מדרכי הנשימה.
נמצא שלמטופלים עם זיהומים חיוביים לביופילם יש פגיעה בתפקוד הריסונים.
הליקוי עשוי להופיע בתור ירידה בתנועה או בתור הפחתה במספר הריסונים.
שינויים אלו נובעים ממקור חיצוני, אך עדיין משפיעים על הפתוגניות של החיידק, התקדמות הזיהום ואופן הטיפול בו.
ההובלה של תא הביצית הבלתי בשל ושל העובר לרחם לצורך היקלטות ברחם תלויה בשילוב של התכווצויות שרירים חלקים מווסתים והפעימה של הריסונים.
תפקוד לקוי בהובלה זו עלול לגרום להיריון חוץ-רחמי שבו העובר מושתל בדרך כלל בחצוצרה לפני שהגיע לרחם.
גורמים רבים יכולים להשפיע על שלב זה, כולל זיהום והורמוני מחזור הווסת.
עישון (גורם לדלקת) וזיהום יכולים להפחית את מספר הריסונים, והפעימה, התנודה של הריסונים יכולה להיות מושפעת משינויים הורמונליים.
הלבלב הוא תערובת של תאים אקסוקריניים ואנדוקריניים מובחנים.
ריסונים ראשוניים נמצאים בתאים אקסוקריניים שהם תאי צינור צנטרואצינריים.
רקמה אנדוקרינית מורכבת מתאי הפרשת הורמונים.
תאי בטא בלבלב מפרישים אינסולין ותאי אלפא מפרישים גלוקגון בעלי ריסונים רבים.
ריס נולד סביב שנת 1132, השביעי מבין שמונה אחים ואחיות, לאביו גריפיד' אפ ריס מלך דהייברת' ואימו גוול'יאן פרך גריפיד' שהייתה ביתו של גריפיד' אפ קינן, מלך גוויניד'.
בשנותיו הראשונות איבד את שני הוריו, אימו הוצאה להורג על ידי האנגלים בקידוולי (בקרמרת'נשייר) בשנת 1136 לאחר שנתפסה בקרב, אביו נהרג אף הוא כשנה לאחר מכן בנסיבות לא ברורות.
אחיו של ריס ירשו את הממלכה והמשיכו לנהל את הלחימה כנגד הפלישה האנגלית בדרום ויילס.
כבר בגיל 13 לחם ריס יחד עם אחיו, קד'ל, והחל משנת 1146 נטל חלק בקרבות לשחרור חלקים מממלכת קרדיגיון ובהדיפת האנגלו-נורמנים.
לאחר מותו של אחיו מראדיד' (Maredudd) ב-1155, ומשום מחלה של קד'ל שמנעה ממנו לתפקד כשליט, ריס הפך לשליט יחיד של ממלכת דהייברת'.
במהלך שלטונו הצליח לרכוש חזרה שטחים שאבדו לנורמנים, באמלין וקרידיגיון, וכן להרחיב את שטחי הממלכה אל תוך דאווד' (Dyfed).
בשנת 1158 נאלץ ריס להחפיף את עצמו למלך אנגליה, הנרי השני, ולהיכנע לפחות באופן רשמי לממלכה האנגלו-נורמנית; הוא אף נאלץ לוותר על חלקים ממלכתו (בין היתר בקרדיגיון), ונתבקש להכיר בהשפעת הכתר על אזורים שונים כמו מחוז מאוור.
מאז ועד מותו שמר על שליטה יציבה באזור, הרחיב את כוחה של ממלכתו, גם באמצעות נישואים מבוססי בריתות (כמו נישואיו לגוונל'יאן מממלכת פוויס), השקעה במנזרים, מצודות ומבני דת מסוגים שונים.
בשנותיו המאוחרות, ריס סבל ממתחים פנימיים בקרב בניו, וויכוחים סביב ירושת הממלכה השפיעו על יציבותה.
לאחר מותו ב-28 באפריל 1197 נקבר בקתדרלת סנט דייווידס בפמברוקשייר.
אומנם קבע ריס שבנו החוקי הבכור, גריפיד' אפ ריס, ירש את הממלכה, אך בנו הראשון והלא-חוקי מלגוון לא קיבל זאת ונכנס לעימות עם גריפיד'.
מאבקי הירושה נמשכו תוך כדי חידוש המערכה נגד האדונים האנגלים, עד מותו של בנו הצעיר של ריס, ריס גרג ("הצרוד") ב-1234, כאשר התפרקה והוחפפה לנסיכות ויילס.
ריס אפ גריפיד' נודע בתמיכתו במנזרים ובעידוד התרבות הדתית והאמנותית.
הוא העניק חסות למנזר הציסטריאני החשוב סטרטה פלורידה, סייע כלכלית להקמת מרכזי דת חדשים כמו מנזר טאלי (Talley Abbey) והנזירות ויטלנד, והייתה לו תרומה חשובה בשימור השפה והתרבות הווולשית.
בשנת 1176 הוא יזם את איסטד'ווד (Eisteddfod) הראשון, אירוע שירה ומוזיקה שהתקיים בקרדיגן, אירוע תרבותי בעל חשיבות רבה שמתקיים עד ימינו וביסס את ריס כאחד ממייסדי המסורת האמנותית הווולשית.
ריף הוא מונח במוזיקה המציין רצף אקורדים החוזר על עצמו, תבנית מסוימת או מלודיה.
הריף יכול להיות פשוט כמו תו החוזר על עצמו בקצב, או מסובך וארוך.
דייוויד ברקאט (David Brackett) הגדיר את הריף בתור "חלקים מלודיים קצרים".
ריצ'רד מידלטון (Richard Middleton) הגדיר את הריף בתור "חלקים ריתמיים, מלודיים או הרמוניים קצרים אשר חוזרים על עצמם ליצירת תבנית מסודרת".
ריקי רוקסבי (Rikky Rooksby) טען כי אין הגדרה מוצקה לריף, והוא הוסיף את הפירוש שלו לריפים ברוק: "ריף הוא קטע קצר, קליט, החוזר על עצמו ולרוב משתמש בצלילים הנמוכים של הגיטרה החשמלית, דבר שמספק הרבה מהאנרגיה והריגוש בשירי הרוק."
במושג "ריף" משתמשים במוזיקה פופולרית ובעיקר בג'אז ורוק.
דוגמאות לשירים עם ריפים מפורסמים הם "Smoke on the Water" של "דיפ פרפל", "Sunshine of Your Love" של "קרים" ו-"Iron Man" של "בלאק סבאת'".
ריסט היא להקת פופ פאנק שהוקמה ב-1993, בעיר מונטריאול שבקנדה.
רבים מחבריה עזבו בהמשך את הלהקה על מנת להקים את הלהקה סימפל פלאן.
Reset הוקמה ב-1995. חברי הלהקה המקוריים היו: פייר בובייה, פיליפ ג'וליכור, צ'ארלס אנדרה קומאו וג'ין סבסטיאן בויל.
השם הראשון לריסט היה Roach, אך הייתה להקה נוספת בקנדה שגם לה קראו Roach, כך שחברי הלהקה שינו את שמם ל Reset.
Reset הקליטה קלטת דמו ב-1995, הנקראה Concorned.
אז בא האלבום הראשון המלא שלהם, No Worries, ב-1997, שהוקלט ב־Le Studio Morin-Heights.
הלהקה צילמה קליפ לסינגל Why?
ב-1998, לריסט נהיה הרכב שונה.
בובייה כבר לא היה הזמר והבסיסט, וחבר חדש, אדריאן וויט מוונקובר, החליף את קומואו בתופים.
ב-2000, הלהקה הוציאה לאור את No Limits, אשר נכתב על ידי אדריאן וויט.
אלבום זה הוקלט בוונקובר, קולומביה הבריטית, והופק על ידי גרג רלי.
דייוויד דרוזיה החליף את בובייה ב-2001, אך נשאר עם הלהקה רק 6 חודשים לפני עזיבתו להצטרף שוב לבובייה בלהקתו החדשה, סימפל פלאן.
ב-2004, ריסט הוציאה לאור את האלבום השלישי שלה, Redioactive.
אלבום זה הופק, הוצג, עורבב ונערך מקצועית על ידי פיליפ ג'וליכור.
כיום, לריסט יש הרכב חדש הכולל את: פיליפ ג'וליכור (גיטרה ושירה),מרטין גנדרו (תופים),וקלוד פלאמונדו (בס ושירה).
Choke הוא הסינגל והווידאו החדש לאלבום זה.
במשך השנים, ריסט השתתפה בחמישה סיבובי הופעות קנדיים, וסיבוב הופעות אמריקאי אחד, The 2000 Vans Warped Tour in North America.
דייוויד דרוזיה - סולן\באס (2001)
ריסטו רייטי (Risto Heikki Ryti; 3 בפברואר 1889 – 25 באוקטובר 1956) היה פוליטיקאי פיני, ראש ממשלת פינלנד מ-1939 עד 1940 ולאחר מכן נשיא פינלנד משנת 1940 עד 1944.
רייטי למד להיות עורך דין.
בשנת 1919 נבחר לפרלמנט הפיני.
לאחר מכן מונה לנגיד הבנק של פינלנד.
למרות השפל הכלכלי וחובותיה הצליח רייטי לשפר את האשראי של פינלנד.
ב-1 בדצמבר 1939, בעקבות מתקפה של ברית המועצות על פינלנד שפתחה את מלחמת החורף, התפטרה הממשלה וריטי שזכה לפופולריות בזכות הצלחתו כנגיד הבנק נבחר לראשות הממשלה.
עם התמנותו נשא רייטי נאום בו קרא לברית המועצות לקיים משא ומתן על חילוקי הדעות בין המדינות.
הוא הבהיר שממשלתו מוכנה לשאת ולתת על כל נושא, אך שהיא אינה מוכנה לוותר על עצמאותה.
בסוף דצמבר 1939 קרא רייטי למעצמות האירופיות להפסיק את המלחמה ביניהם ולהתאחד נגד הסכנה הבולשביקית.
במרץ 1940 יצא רייטי למוסקבה בראש משלחת של פינלנד לשיחות שלום עם ברית המועצות.
רייטי הביא מהשיחות הסכמות לשלום על פיהן ויתרה פינלנד על שטחים רבים.
בדברו לפרלמנט הפיני טען רייטי שלא הייתה לפינלנד ברירה יותר טובה, שכן עזרת מדינות המערב הייתה מסבכת את פינלנד במלחמה גדולה בין המעצמות, וממילא נורווגיה ושוודיה סירבו לאפשר לצבא בעלות הברית לעבור בשטחן כדי לסייע לפינלנד.
ב-19 במרץ 1940, בעקבות חתימת ההסכם התפטרה ממשלתו של רייטי, ורייטי הקים לאחר כשבוע ממשלה חדשה בה היו שינויים שנטען שנועדו לרצות את ברית המועצות.
ב-19 בדצמבר 1940, בעקבות מותו הפתאומי של הנשיא הקודם, נבחר רייטי לנשיא פינלנד.
הוא פעל לצד מקורבו יוהאן וילהלם רנגל, שקודם לתפקיד ראש הממשלה במקומו.
רייטי נהפך לבעל בריתו של אדולף היטלר, אך טען שהוא אינו שותף לאידאולוגיה הנאצית, ושיתוף הפעולה עם גרמניה נובע ממצבה הקשה של פינלנד והצורך שלה להאבק נגד ברית המועצות.
לאחר פתיחת מבצע ברברוסה הצהיר רייטי שפינלנד נאלצת להילחם שוב נגד התוקפנות הרוסית, אבל הפעם היא אינה לבד ולצידה עומדת גרמניה.
רייטי טען שכבר בנובמבר 1940 דרשה ברית המועצות מגרמניה שתאפשר לה לכבוש את פינלנד.
בתחילת דצמבר 1941 הכריז רייטי שפינלנד קיבלה בחזרה במלחמה את השטחים שאולצה למסור לרוסיה, אך כדי לשמר את ההישג היא צריכה עוד לכבוש כמה נקודות אסטרטגיות.
ביוני 1942 הודיע רייטי לברלין כי בכוונתו לכרות שלום נפרד עם רוסיה, אלא עם גרמניה תספק לעמו מזון הנדרש לה להצילה מרעב.
בעקבות זאת, טס היטלר לפינלנד והבטיח שיספק לפינים מזון.
בדצמבר 1942 ביקש רייטי מהפרלמנט שיוענקו לו סמכויות מלאות.
הבקשה סורבה שכן לא קיבלה את הרוב המיוחס לה נזקקה על פי החוקה.
בפברואר 1943 נבחר רייטי שוב לנשיא פינלנד על ידי הפרלמנט ובניגוד לתקוות, הודיע שפינלנד תמשיך במלחמה לצד גרמניה.
בתחילת מאי 1943 קיבל רייטי כמו שאר מנהיגי מדינות הציר הזמנה להגיע להיטלר, אך בניגוד לשאר המנהיגים לא הגיע רייטי אל היטלר.
הטיימס ראה בכך סימן שפינלנד מחפשת דרך לצאת מהמלחמה.
בסוף 1943 רייטי סירב לדרישות מפינלנד לכרות שלום נפרד בטענה שמדובר על כניעה ללא תנאי שלא תועיל לעם הפיני.
ב-27 ביוני 1944 פלש הצבא הגרמני לפינלנד ובחסותו הגיע יואכים פון ריבנטרופ אל רייטי והחתים אותו על הסכמה להמשיך במלחמה לצד גרמניה.
בתחילת אוגוסט 1944, כאשר הצבא האדום התקדם אל תוך פינלנד, התפטר רייטי וחזר לכהן כנגיד הבנק המרכזי.
לאחר כניעת גרמניה לחצה ברית המועצות להעמיד את רייטי לדין והוא נעצר בתחילת נובמבר 1945 והועמד לדין באשמת גרירת פינלנד למלחמה והסגרת אזרחים פינים לידי הגסטפו.
בפברואר 1946 נדון רייטי ל-10 שנות מאסר, ואת רוב מאסרו העביר בבית החולים של בית הכלא.
ב-19 במאי 1949 קיבל חנינה עקב בריאותו הרופפת וב-22 במאי 1949 שוחרר מהכלא.
רייטי שיתף פעולה עם הנאצים באופן מלא בכל הנושאים הצבאיים.
כיוון שהיה בעל הברית היחידי של היטלר שפעל באופן עצמאי, הרי לא הייתה למדיניות הנאצית כלפי היהודים כל השפעה בפינלנד.
במלחמת החורף של פינלנד נגד ברית המועצות באותה השנה שירתו בצבא 260 חיילים יהודים, ומהם 200 חיילים יהודים בחזית.
למערכה ב-1941 של גרמניה נגד ברית המועצות, היו שותפות רומניה ופינלנד.
כך יצא שגם במלחמה זו לחמו חיילים יהודים במסגרת הצבא הפיני, כאשר הם לוחמים כתף אל כתף לצד הגרמנים.
מ-1938 החלו פליטים להגיע לפינלנד.
למדינה הגיעו 500 יהודים רובם מגרמניה ופולין.
150 פליטים מהם נשארו בפינלנד.
הממשל הפיני מצידו לא הגיש להם כל עזרה והנטל נפל על הקהילה היהודית.
ב-1941 השתנה יחסו של הממשל ופליטים אלה הושמו ב"מעצר" ביישובים האוהו ולאמי.
אמתלת הממשל הוא הרצון להגן עליהם מפני הגרמנים שהסתובבו אז בפינלנד.
לאחר מכן הועברו יהודים אלה למחנות עבודה.
ב-27 באוקטובר 1942 הועברו תשעה יהודים לידי הגסטפו באסטוניה יחד עם עוד 20 זרים אחרים.
סוגיה זו עוררה סערה בקרב הממשל הפיני והתנגדות עזה מצד כמה שרים.
השר לעניינים חברתיים פאגרהולם איים בהתפטרות, והנשיא ריסטו רייטי נתן את הבטחתו שהפליטים שנשארו בפינלנד לא יגורשו.
הריף האוריינטלי הוא ריף המופיע בקטעים מוזיקליים רבים העוסקים בתרבות המזרח הרחוק, בסין, ביפן ובשאר המדינות והארצות הנמצאות באזור המזרח הרחוק.
הריף ידוע גם בשמות "מלודיה סינית", "הלחן האסייתי", "Chinese Girl" וכדומה.
כיום, לא ידוע אם מקורו האמיתי של הריף הוא באזור המזרח הרחוק או שהוא המצאה מערבית שנועדה לייצג את המזרח הרחוק.
המלודיה כתובה בסולם הפנטטוני, סולם המאפיין (בין היתר) מוזיקה אוריינטלית.
הריף האוריינטלי כלול במספר רב של קטעים מוזיקליים מוערכים.
הקטע המפורסם ביותר, קרוב לוודאי, בו משתמשים בריף האוריינטלי, הוא "Kung Fu Fightning" שנכתב על ידי קארל דאגלס.
בנוסף, הריף מנוגן בשירים מוכרים אחרים, כגון "A passage to Bangkok" של להקת Rush ומנגינה הפותחת את השיר "סיני או יפני" של להקת הפסולייה של דייזי.
להקת הבילויים השתמשה בריף האוריינטלי כמוטיב מרכזי בשיר "מה שלום הזקן של צ'ין קו צ'ן".
ריסן (שם מדעי: Blepharis) הוא סוג צמחים עשבוניים רב-שנתיים מיעוטם חד-שנתיים ושיחים במשפחת הקוציציים ובו 128 מינים, מהם רק אחד גדל בר בישראל ריסן דק (Blepharis attenuata) - צמח קוצני רב-שנתי מדברי.
רובם גדלים באזורים הטרופים שמשתרעים בכל אפריקה (מלבד צפון אפריקה) באזורים הטרופיים של אפריקה ואסיה ותפוצתו משתרעת מאפריקה עד אסיה הטרופית.
בישראל נפוץ המין היחיד לאורך כל מזרחו של החבל המדברי, מאילת ועד רמת הגולן.
זהו סוג גדול במשפחת הקוציציים, שרוב מיניו גדלים באזורים הטרופיים של העולם הישן (היבשות אסיה, אירופה ואפריקה).
מיני סוג זה הם עשבים רב-שנתיים או בני שיח, שלהם עלים קוצניים.
הפרחים ערוכים בשיבולת כלומר, מסודרים על ציר אחד בעמוד הפריחה, בצורה אופיינית למשפחה.
הפרח אופייני למשפחה, ולו חפה קוצני גדול.
לפרח 'שפה' תחתונה בלבד, והיא מחולקת לאונות.
מין אחד מסוג זה מצוי בארץ ישראל, ריסן דק (Blepharis attenuata).
צורת חייו היא בן-שיח, והוא קוצני מאוד.
פריחתו חלה במשך חודשים רבים בשנה, אך בעיקר בעונת הקיץ.
מין זה מצוי בעיקר בחבלים המדבריים של הארץ, כדוגמת הנגב ומדבר יהודה, בערוצים יבשים ובבתות.
בעבר, נחשבו שני מינים מסוג זה למיוצגים בצמחיית ארץ ישראל: המין ריסן נאכל, הגדל בעיקר במדבריות ותפוצתו רחבה; והמין ריסן דק שנחשב לאנדמי לארץ ישראל.
המינים נבדלו בחפים שבאמצע התפרחת.
במקורות מידע שונים עדיין קיימת חלוקה זו.
לעומת זאת, מכליל מחקר עדכני את כל האוכלוסיות בישראל תחת המין ריסן דק.
צמח זה המצוי בבתי גידול יובשניים מהווה דוגמה טובה למספר מנגנונים המאפשרים קיום חיים במצבי עקה, אשר התפתחו הודות לתהליכים אבולוציונים.
כצמחי מדבר אחרים, הריסן הוא צמח קוצני מאוד, המונע ממנו להיאכל על ידי אוכלי עשב.
כמו כן הקוצניות מצמצמת את שטח הפנים של העלה ובכך מפחיתה את אידוי המים ממנו.
אך עם זאת, ההתאמה המופלאה ביותר היא מנגנון הפצת הזרע והנביטה של הצמח.
מנגנון זה נחקר על ידי החוקר הישראלי יצחק גוטרמן.
אחד האתגרים העומדים בפני צמחי מדבר, הוא לא רק היעדר מים אלא גם פיזור משקעים גדול- הן מבחינת עיתוי ירידת המשקעים והן מבחינת מיקומם.
על צמחים אלו למצוא דרכים להפיץ את זרעיהם בצורה שתבטיח את נביטתם וקיום דור נוסף של צמחים.
הריסן מתגבר על אתגר זה, על ידי הפצת הזרעים רק לאחר הרטבה ארוכה.
עלי הגביע סוגרים על ההלקט היבש, אך נפתחים לאחר חשיפה ממושכת ללחות.
לאחר הפתיחה, הזרעים 'מושלכים' למרחק של כמה מטרים, בעקבות לחץ שנוצר על ידי דפנות ההלקט.
בעת הרטבת הזרע עצמו, מתפשקים השערות שעל פניו ונראים כריסים, ומכאן שם המין העברי, כמו גם השם הלטיני.
כמו כן מראה הפרח בעל המבנה החד-שפתי דומה לריס.
מחוז רִיף דִמַשְׁק הוא אחד מ-14 מחוזותיה של סוריה.
המחוז משתרע בחלקה הדרום-מערבי של המדינה.
המחוז גובל במחוזות קוּנֵיטרה, דַרעָא וא-סווידא מדרום-מערב, במחוז חומס מצפון, במדינת לבנון ממערב ובמדינת ירדן מדרום.
המחוז מקיף את הבירה דמשק, שמשמשת גם כבירתו של מחוז זה.
אתר בורקוש מהווה אתר ארכאולוגי והוכרז אזור ציפורים בעל חשיבות.
ריסי (בפולנית ובסלובקית: Rysy; בגרמנית: Meeraugspitze; בהונגרית: Tengerszem-csúcs) הוא הר ברכס הרי הטאטרה הגבוהים (חלק מהרי הטאטרה), הנמצא בגבול המדינות פולין וסלובקיה.
להר שלוש פסגות: המרכזית, בגובה 2,503 מטרים; הצפון-מערבית, בגובה 2,499 מטרים; והדרום-מזרחית, בגובה 2,473 מטרים מעל פני הים.
פסגת ההר הצפון-מערבית היא הנקודה הגבוהה ביותר בפולין, ושתי הפסגות האחרות נמצאות בצד הסלובקי של הגבול, בתחומי מחוז פרשוב.
מומחים משערים שהשם הפולני והסלובקי, ריסי (Rysy), שמשמעותו "שריטות" או "בקעים", מתייחס לגאיות הקיימים בתחומי ההר.
אלו נמצאים גם במורדותיו המערביים וגם במורדותיו הצפוניים.
אטימולוגיה עממית סלובקית גורסת כי השם "Rysy" הגיע משמו של בעל החיים שונר (Lynx), סוג ממשפחת החתוליים, אף על פי שבית הגידול של החיה אינו כולל את ההר ריסי.
משמעות השם ההונגרי (Tengerszem-csúcs) והשם הגרמני (Meeraugspitze) היא "פסגת עין-הים", כשם האגם הקרחוני המצוי בצפונו של ההר, וקרוי "עין הים" (בפולנית: Morskie Oko).
ההעפלה הראשונה הידועה להר התרחשה בשנת 1840, על ידי אדה בלאסי ומדריכו, יאן רומאן-דרייצ'ני.
ארבע שנים לאחר מכן, ב-1884, היו תאודור וונדט ויאקוב הורוואי לראשונים שהעפילו להר בתקופת החורף.
במאה ה-20 הועלתה השערה לא מבוססת, לפיה לנין, שליטה הראשון של ברית המועצות, טיפס על ההר בשנות העשרה של המאה ה-20. השערה זו נתמכה וקודמה על ידי השלטונות הקומוניסטים.
ריסי הוא ההר הגבוה ביותר בהרי הטאטרה שנגיש לתיירים עצמאיים, ברגל, ללא מדריך.
ניתן לטפס על פסגת ההר דרך הצד הסלובקי, במסלול המתחיל באגם שטרבסקה פלסו (בסלובקית: Štrbské pleso) ועובר בבקתת הרים בשם חאטה פוד ריסמי (Chata pod Rysmi), בקתה למרגלות הפסגה, בגובה 2,250 מטרים הפתוחה בקיץ (בחודשים מאי-אוקטובר).
ניתן להגיע לפסגה גם דרך הצד הפולני, בשביל קשה ותלול יותר המתחיל באגם מורסקייה אוקו.
החל משנת 2000 פעל בפסגת ההר מעבר גבול להולכי רגל בין פולין וסלובקיה, שהיה פתוח בשעות היום בחודשים יולי, אוגוסט וספטמבר.
מעבר זה סיים את פעולתו בשנת 2007 עם פתיחת הגבולות בין שתי המדינות.
ריספונדר הוא שם של לוויין שמציעה חברת ריית'יאון האמריקאית למגוון יישומים ביטחוניים.
הלוויין משתמש במרכב גנרי שאליו ניתן להתאים סוגים שונים של מטע"ד.
יש שני דגמים ללוויין - דגם צילום ודגם מכ"ם SAR.
התכנון של הלוויין דומה מאוד ללוויינים הישראליים המתקדמים טכסאר ואופק.
הלוויינים מפותחים במסגרת תפיסת ה - Responsive Space, תפיסה מבצעית המכוונת ליעד של שיגור מהיר לחלל, לוויינים קטנים ומשגרים קטנים, על מנת להשיג יכולת פעולה חללית מהירה.
בהלכות חזקה, רֵיעוּתָא (בעברית: רעיעות, חולשה) היא עובדה מסוימת, המחלישה את כוחה של החזקה ההלכתית, וקובעת כי ההנחה הראשונית אינה יותר זו המוחזקת, מכיוון שישנה סיבה להניח אחרת, סיבה הסותרת את החזקה.
דוגמה במשפט העברי הוא שטר שנמצא במקום ציבורי.
אסור להחזיר אבדה זו אף למי שנותן בה סימנים, הלווה והמלווה, גם אם שניהם מודים כי השטר היה אצל המלווה (למשל), שכן אנו חוששים שמא יש ביניהם קנוניא, כדי לגבות את החוב מהלווה, לגבות קרקעות שנמכרו בעבר על ידי הלווה מהלקוחות בטענת שעבוד נכסים ואחר כך להתחלק ביניהם.
הסיבה שאנו חוששים לחשש כזה, הוא בעקבות הריעותא; כאשר רואים שטר שבעליו לא שמר עליו, סביר מאוד לומר שהוא שטר פרוע ולכן לא שמר עליו בעליו.